
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 493 

30 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρμοδιότητες Τελωνειακών Αρχών του Κράτους. Συ¬ 
μπλήρωση της αριθ. Τ 636/5020/21.12.89 από¬ 


φαση Υπουργού Οικονομικών . 1 

Χαρακτηρισμός ως ιστορικού διατηρητέου μνημείου 
του Αρχοντικού «Κυρνάσιου» στο Βαρούσι Τρικά¬ 
λων, στις οδούς Αγ. Αναργύρων και Ηλιοδώρου 10, 

ιδιοκτ. Αγγ. Μάντζαρη . 2 

Χαρακτηρισμός ως ιστορικού διατηρητέου μνημείου 
της οικίας Κώστα Μάρκου στο Βελβεντό Κοζά¬ 
νης . 3 

Ανακαθορισμός της τοπικής αρμοδιότητας του Τμήμα¬ 
τος Οδικών Τροχαίων Ατυχημάτων Θεσσαλονίκης 4 

Καθορισμός ημερήσιου καταθέματος συσσιτίου. 5 

Πιστωτικές διευκολύνσεις για την αποκατάσταση των 
ζημιών από τις πυρκαϊές της 30ης και 31 ης Ιουλίου 
1993 στην Επαρχία Ικαρίας του Νομού Σάμου ... 6 
Ρύθμιση θεμάτων εμμέσου εκλογής οργάνων Διοική- 
σεως του ΤΕΕ . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Λ 540/55/Α0019 (1) 


Αρμοδιότητες Τελωνειακών Αρχών του Κράτους. Συμπλή¬ 
ρωση της αριθ. Τ 636/5020/21.12.89 απόφαση 

Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 1 του Ν. 1165/ 
1918 «περί Τελωνειακού Κώδικος» όπως τροποποιήθηκε 
και ισχύει. 

2. Την από 13.5.94 αίτηση της εταιρείας «ΣΤΙΓΜΙΑΙΟ 
ΛΑΧΕΙΟ Α.Ε.» με την οποία ζητά τον ορισμό Τελωνειακής 
Αρχής στον Πειραιά για τον τελωνισμό του Στιγμιαίου Κρα¬ 
τικού Λαχείου «ΞΥΣΤΟ», όταν τούτο μεταφέρεται δια θα¬ 
λάσσης. 

3. Το γεγονός ότι η απόφαση αυτή δεν συνεπάγεται δα¬ 
πάνη για τον κρατικό προϋπολογισμό, αποφασίζουμε: 

Αρθρο μόνο 

Στις τελωνειακός αρχές του εδαφίου δ’ της παρ. 2 του 
άρθρου 1 της Τ.636/5020/21.12.89 απόφασή μας, όπως 


αυτή τροποποιήθηκε τελευταία με την αρ. Τ. 287/96/ 
18.1.94 όμοια, προστίθεται και το Η’ Τελωνείο Πειραιά. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΙ 
-♦- 

Αριθ. ΥΠΠΟ/ΔΙΛΑΠ/Γ/1699/28853 (2) 

Χαρακτηρισμός ως ιστορικού διατηρητέου μνημείου του 

Αρχοντικού «Κυρνάσιου» στο Βαρούσι Τρικάλων, στις 

οδούς Αγ. Αναργύρων και Ηλιοδώρου 10, ιδιοκτ. Αγγ. 

Μάντζαρη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α / 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου- 

λίου Νεωτ. Μνημείων με αριθμό 13/19.5.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το αρ¬ 
χοντικό «Κυράσιου» στις οδούς Αγ. Αναργύρων και Ηλιο¬ 
δώρου 10, στο Βαρούσι Τρικάλων ιδιοκτησίας Αγγ. Μά- 
ντζαρη, γιατί πρόκειται για πολύ αξιόλογο κτίσμα λαϊκής 
αρχιτεκτονικής, σημαντικό για τη μελέτη της ιστορίας της 
αρχιτεκτονικής στο χώρο της Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1550/28857 (3) 

Χαρακτηρισμός ως ιστορικού διατηρητέου μνημείου της 
οικίας Κώστα Μάρκου στο Βελβεντό Κοζάνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 12/5.5.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο την 
οικία Κώστα Μάρκου στο Βελβεντό Κοζάνης, με τον περι¬ 
βάλλοντα χώρο της, διότι πρόκειται για κτίριο που βρίσκε¬ 
ται στον ιστορικό πυρήνα του οικισμού και αποτελεί αξιό¬ 
λογο δείγμα τοπικής λαϊκής Αρχιτεκτονικής, σημαντικό για 
τη μελέτη της ιστορίας της τοπικής Αρχιτεκτονικής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Με εντολή Υπουργού 
Ο Προϊστάμενος 

ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 7001/1/3-μστ (4) 

Ανακαθορισμός της τοπικής αρμοδιότητας του Τμήματος 
Οδικών Τροχαίων Ατυχημάτων Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως το άρθρο αυτό αντικαταστάθηκε με το 
άρθρο 1 παρ. 1 του Ν. 1590/1986 (Α* 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α' 154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 51). 

4. Τις διατάξεις του άρθρου 1 παρ. Α’, εδ. 54 και 57 της 
7004/3/12-ιβ* από 4.10.1989 απόφασης του Υπουργού 
Δημόσιας Τάξης «Μεταβίβαση αρμοδιοτήτων και του δι¬ 
καιώματος υπογραφής «Με εντολή Υπουργού» στο Γ ενικό 
Γραμματέα, τον Αρχηγό της Ελληνικής Αστυνομίας, τους 
προϊσταμένους των κλάδων και άλλα όργανα του Υπουρ¬ 
γείου Δημόσιας Τάξης» (Β’ 761). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Τοπική αρμοδιότητα 

Τμήμα Οδικών Τροχαίων Ατυχημάτων Θεσσαλονίκης. 

Ανακαθορίζεται η τοπική αρμοδιότητα του Τμήματος 
Οδικών Τροχαίων Ατυχημάτων Θεσσαλονίκης, ως ακο¬ 
λούθως: 

Έδρα: Θεσσαλονίκη. 

Περιφέρεια: Συμπίπτει με την περιφέρεια των Α’, Β’ και 
Γ Τμημάτων Τροχαίας Θεσσαλονίκης. 

Άρθρο 2 
Έναρξη ισχύος 

Από την έναρξη ισχύος της παρούσας απόφασης, κα- 
ταργείται κάθε άλλη αντίθετη γενική ή ειδική διάταξη. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

Αριθ. 8007/2/25-8 (5) 

Καθορισμός ημερήσιου καταθέματος συσσιτίου. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 
α. Τις διατάξεις: 

(1) Των άρθρων 21 και 62 του Ν. 1481/1984 «Οργανι¬ 
σμός Υ.Δ.Τ.». 

(2) Του άρθρου 95 του Οργανισμού Σώματος της τ. 
Αστυνομίας Πόλεων (Κ.Ν. 2458/53). 

(3) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27 του Ν. 2081/1992. 

β. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού ούτε για το τρέχον έτος, ούτε για τα επόμενα οικονο¬ 
μικά έτη. 

γ. Τις σχετικές προτάσεις των Σχολών Αξιωματικών και 
Αρχκρυλάκων Ελληνικής Αστυνομίας, αποφασίζουμε: 

1. Καθορίζουμε, το ανώτατο όριο του ημερήσιου κατα¬ 
θέματος συσσιτίου, για το προσωπικό των Υπηρεσιών της 
Ελληνικής Αστυνομίας που παρασκευάζουν συσσίτιο, μέ¬ 
χρι του ποσού των οκτακόσιων (800) δρχ. για το τακτικό 
προσωπικό και των εννιακοσίων (900) δρχ. για το διαβα¬ 
τικό προσωπικό. 

2. Οι Γ ενικοί Αστυνομικοί Δ/ντές και οι Διευθυντές των 
Αστυνομικών Διευθύνσεων μπορούν να καθορίσουν το 
ύψος του ημερησίου καταθέματος συσσιτίου, για το προ¬ 
σωπικό των Υπηρεσιών τους, ανάλογα με τις συνθήκες 
της τοπικής αγοράς και εντός του καθοριζόμενου ανωτά- 
του ορίου. 

3. Η υπ’ αριθ. 8007/2/21-α από 8.11.1991 απόφασή 
μας, από της έναρξεως ισχύος της παρούσας, καταργεί- 
ται. 

4. Η παρούσα απόφαση ισχύει από της δημοσιεΰσεως 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουνίου 1994 
Ο Αρχηγός 

ΜΑΝΟΛΗΣ ΧΟΥΡΔΑΚΗΣ 
-♦- 

Αριθ. οικ/985/ΤΣΕΠ 32 (6) 

Πιστωτικές διευκολύνσεις για την αποκατάσταση των ζη¬ 
μιών από τις πυρκαϊές της 30ης και 31 ης Ιουλίου 1993 
στην Επαρχία Ικαρίας του Νομού Σάμου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α Τ 24). 

2. Τις διατάξεις Ν. 1190/81 (ΦΕΚ Α’ 203/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α’ 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε 


με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ Α’ 
23). 

4. Τις διατάξεις του Ν. 128/75 «περί τροποποιήσεως 
και συμπληρώσεως διατάξεων τινων αναφερομένων εις 
την λειτουργία του χρηματοδοτικού συστήματος». 

5. Την Πράξη 145/30.9.93 (ΦΕΚ Α’ 169/30.9.93) 
Υπουργικού Συμβουλίου «Για την αποκατάσταση των ζη¬ 
μιών από τις πυρκαϊές της 30ης και 31ης Ιουλίου 1993 
στην επαρχία Ικαρίας του Νομού Σάμου». 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις της 
Επαρχίας Ικαρίας του Νομού Σάμου από τις πυρκαϊές της 
30ης και 31ης Ιουλίου 1993. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αρ. πρωτ. Δ16α/04/773/29.11.90 κοινή από¬ 
φαση του Υπουργού Προεδρίας της Κυβέρνησης και Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων από τον κανόνα των τριών υπογραφών». 

9. Την με αριθμό 50148/542/24.6.92 κοινή απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

10. Την 8135/ΔΕ-621/25.2.94 απόφαση του Υπουρ¬ 
γού Εθνικής Οικονομίας για την ένταξη στη ΣΑΕ 069 του 
έργου 9369008. 

11. Την απόφαση 71/26.10.93 του Πρωθυπουργού 
«περί καθορισμού αρμοδιοτήτων του Αναπληρωτή Υπουρ¬ 
γού Γιάννη Σουλαδάκη», αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πυρκαϊές 
της 30ης και 31ης Ιουλίου 1993 στην επαρχία Ικαρίας του 
Νομού Σάμου σε κτίρια οποιοσδήποτε χρήσης. 

α) Για ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λπ.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 
από την πυρκαϊά δεν επιδέχονται, σύμφωνα με την κρίση 
του αρμοδίου γραφείου της Διεύθυνσης Τεχνικών Υπηρε¬ 
σιών του Νομού Σάμου, ουσιαστική αποκατάσταση, δη¬ 
λαδή, επισκευή που εξασφαλίζει την αναγκαία αντισει¬ 
σμική αντοχή τους. 

β) Γ ια επισκευές των πάσης φύσεως κτιρίων που έχουν 
υποστεί ζημιές από την πυρκαϊά. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από το αρμόδιο Γραφείο της Διεύθυνσης Τεχνικών Υπη¬ 
ρεσιών του Νομού Σάμου, στο οποίο οι ενδιαφερόμενοι θα 
πρέπει να υποβάλλουν αίτηση με τα σχετικά δικαιολογη- 
τικά, μέσα στις προθεσμίες που καθορίζονται με την αρ. 
145/30.9.93 Πράξη του Υπουργικού Συμβουλίου και τις 
Υπουργικές Αποφάσεις. 

2. Το αρμόδιο γραφείο της Διεύθυνσης Τεχνικών Υπη¬ 
ρεσιών του Νομού Σάμου θα χορηγεί στους δικαιούχους 
βεβαίωση με την οποία θα προσδιορίζεται το ύψος της 
απαιτούμενης δαπάνης επισκευής ή το ποσό που δικαιού¬ 
ται ο ενδιαφερόμενος για ανακατασκευή ή αυτοστέγαση. 
Στη βεβαίωση θα αναφέρεται το ποσό της δωρεάν κρατι- 

κής αρωγής καθώς και του στεγαστικού δανείου, σύμ¬ 
φωνα με τους όρους που καθορίζονται κατωτέρω για τα 
κτίρια που βρίσκονται εντός της πυρόπληκτης περιο¬ 
χής- 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης -και επί περισσοτέ¬ 
ρων συνιδιοκτητών, καθένας από αυτούς- δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη περιοχή. 

III. ΟΡΟ! ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία του αρμόδιου Γραφείου της Διεύθυνσης Τεχνικών 
Υπηρεσιών του Νομού Σάμου με τους ακόλουθους βασι¬ 
κούς όρους: 

α) Για κτίσματα που έχουν χρήση κατοικίας 100.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 120.000 δρχ. ανά τετρα¬ 
γωνικό μέτρο και για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο β’ επαγγελματικούς χώρους (ξενοδοχεία, καταστή¬ 
ματα κ.λπ.) το δάνειο ορίζεται σε 110.000 δρχ. ανά τετρα¬ 
γωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδότη¬ 
σης, και δάνειο ανακατασκευής κατοικίας ή επαγγελματι¬ 
κού χώρου αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Γ ια κτίρια που έχουν χρήση επαγγελματικού χώρου 
65.000 δρχ. ανά τ.μ. για τα πρώτα 150 τ.μ. και μέχρι του 
ποσού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επκράνειά του σε τμή¬ 
ματα των 150 τ.μ. Για τα τυχόν δάνεια που θα προκύψουν 
πέραν των πρώτων 150 τ.μ. το ποσό του δανείου ορίζεται 
σε 40.000 δρχ. ανά τ.μ. και μέχρι του ποσού των 
4.800.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευαζομένων κατοικιών 
ή επαγγελματικών χώρων αντίστοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κ.λπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα- 
κατασκευαζομένης επιφάνειας. 

η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα- 


σκευαζομένης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάσει πρωτοκόλλου κατεδαφίσεως είτε ως 
ασύμφορη επισκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 50.000 δρχ. ανά τ.μ. 
και μέχρι εμβαδού 120 τ.μ. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ί) Γ ια κτίσματα με χρήση οικιακής αποθήκης 45.000 δρχ. 
ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
40.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 35.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ιγ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 65.000 δρχ. ανά τ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφι- 
στέας επιφανείας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από το Αρμόδιο Γραφείο της Διεύθυνσης Τεχνικών Υπη¬ 
ρεσιών του Νομού Σάμου. Γ ια ύψος δανείου που υπερβαί¬ 
νει το ως άνω ποσό η υπόθεση παραπέμπεται στο Τμήμα 
Αποκατάστασης Ζημιών της Υ.Α.Σ. για την έγκριση του 
συμπληρωματικού ποσού. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 120 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου ε κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιας ιδιοκτησίες, δάνειο δικαιούται για κάθε 

μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου κτί- 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 20.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 35.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 50.000 δρχ. ανά τ.μ. αθροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
100.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 500.000 δρχ. για 
κάθε κτίσμα. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 700.000 
δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 65.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από το αρμόδιο Γ ραφείο της Διεύ¬ 
θυνσης Τεχνικών Υπηρεσιών του Νομού Σάμου. Γ ια ύψος 
δανείου που υπερβαίνει το ως άνω ποσό η υπόθεση θα πα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

θ) Εφ’ όσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΕΣ ή ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 


και για κτίσματα που είναι δομημένα από κροκάλλες, ή 
από ωμόπλινθους ή από ξηροληθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από την πυρκαϊά δεν επιδέχονται, σύμφωνα με την 
κρίση του αρμόδιου Γραφείου της Διεύθυνσης Τεχνικών 
Υπηρεσιών του Νομού Σάμου, ουσιαστική αποκατάσταση, 
δηλαδή επισκευή που εξασφαλίζει την αναγκαία αντισει¬ 
σμική αντοχή τους και με βάση τις κείμενες διατάξεις 
εντάσσονται στη δανειοδότηση για ανακατασκευή, καθο¬ 
ρίζονται τα ακόλουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων κτι- 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από την πυρκαϊά περισσότερες από μια ιδιοκτησίες, δά¬ 
νεια θα χορηγούνται για κάθε μια από αυτές. 

Γ ια τις πέραν της μιας (που θα προτείνεται από το δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ. 1 (ιδ) χωρίς να υπόκεινται στον 
περιορισμό των εκατό (120) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία του αρμόδιου Γ ραφείου της Διεύθυνσης Τεχνι¬ 
κών Υπηρεσιών του Νομού Σάμου. 

7. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της οικείας 
δανειστικής σύμβασης. 

9. Η επιδότηση επιτοκίου θα παρέχεται για χρονικό διά¬ 
στημα ίσο με το 16 συνολικής διάρκειας των δανείων με 
ανώτατο όριο τα 10 χρόνια αρχής γενομένης από την 
πρώτη τοκοχρεωλυτική δόση. 

10. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 

της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λπ., επιδοτούμενο 
κατά !6 από το λογαριασμό του Ν. 128/75. 

11. Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του δα¬ 
νείου και στους τυχόν νέους κτήτορες των ακινήτων ασχέ¬ 
τως του τρόπου αποκτήσεως και του είδους της ιδιοκτη¬ 
σίας, που έχουν επ' αυτού (καθολική, ειδική διαδοχή - επι¬ 
καρπία, ψιλή κυριότητα, συνιδιοκτησία κ.λπ.). Απαραίτητη 
όμως προϋπόθεση είναι, οι νέοι κτήτορες να έχουν υπο¬ 
βάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΠΥΡΟΠΛΗΚΤΩΝ ΚΤΙΡΙΩΝ 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία του αρμόδιου Γραφείου 
της Διεύθυνσης Τεχνικών Υπηρεσιών του Νομού Σάμου, οι 
ιδιοκτήτες κτιρίων που κρίθηκαν κατεδαφιστέα ή επι- 
σκευάσιμα, επιτρέπεται να δανειοδοτηθούν συμπληρω¬ 
ματικά είτε μόνοι τους, είτε από κοινού (όταν πρόκειται για 
κτίρια με περισσότερες χωριστές ιδιοκτησίες), από τις 
εμπορικές Τράπεζες, την Εθνική Στεγαστική Τράπεζα της 
Ελλάδος, την Εθνική Κτηματική Τράπεζα της Ελλάδος και 
την Αγροτική Τράπεζα της Ελλάδος, για την ολική ή μερική 
κάλυψη των αναγκαίας δαπανών ανακατασκευής και επι¬ 
σκευής, με τους συγβθεις όρους, (ύψος δανείου, διάρ¬ 
κεια, επιτόκιο κ.λπ.) Λθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Γραφείου της 
Διεύθυνσης Τεχνικών Υπηρεσιών του Νομού Σάμου. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
τη εν λόγω Τράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, ή 
πρόσθετη δανειοδότηση θα γίνεται με το επιτόκιο και τη 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει η κοινή υπουργική απόφαση αριθ. 
110646/1.11.85 όπως τροποποιήθηκε με την απόφαση 
αριθ. 58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ 
ΚΑΙ ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑ¬ 
ΤΙΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 


θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στη πυ¬ 
ρόπληκτη περιοχή της Επαρχίας Ικαρίας του Νομού Σάμου 
προς αποκατάσταση των ζημιών που προξενήθηκαν από 
τις πυρκάίές του 1993 στις κτιριακές εγκαταστάσεις όπου 
ασκούν την οικονομική δραστηριότητά τους, με τους ακό¬ 
λουθους όρους και προϋποθέσεις: 

α. Συνηγορία του αρμόδιου Γραφείου Τεχνικών Υπηρε¬ 
σιών του Νομού Σάμου και στο κεφ. Α 11(2) ανωτέρω. Ει¬ 
δικά, προκειμένου περί ξενοδοχειακών επιχειρήσεων, τα 
ανωτέρω μακροπρόθεσμα δάνεια θα χορηγούνται μετά 
από τεχνικό έλεγχο, για εκτίμηση του ύψους των υλικών 
ζημιών που προξενήθηκαν από τις πυρκαϊές των προς επι¬ 
σκευή ξενοδοχείων, ο οποίος θα διενεργείται μετά από 
γνώμη και των Τεχνικών Υπηρεσιών του Ελληνικού Οργα¬ 
νισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής^ων κτιριακών και λοιπών εγκαταστάσεών τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2.α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται μέχρι του ποσού των 
εξήντα πέντε χιλιάδων (65.000) δρχ. ανά τ.μ. για τα πρώτα 
150 τ.μ. και μέχρι του ποσού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Για 
τα τυχόν δάνεια που θα προκύψουν πέραν των 150 τ.μ. το 
ποσό του δανείου ανέρχεται σε 40.000 δρχ. ανά τ.μ. και 
μέχρι του ποσού των 4.800.000 δρχ. για κάθε επιπλέον 
δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ. 

β. Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι είκοσι χιλιάδων 
(20.000) δρχ. ανά τ.μ. 

γ. Για επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των τριάντα πέ¬ 
ντε χιλιάδων (35.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των πενήντα χιλιάδων (50.000) δρχ. ανά τ.μ. 
αθροιστικά. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ.λπ., επιδο¬ 
τούμενο κατά 72 από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερεις 

(24) μήνες μετά από την υπογραφή της δανειστικής σύμ¬ 
βασης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια, η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι- 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανει¬ 
στικής σύμβασης. 

γ. Η επιδότηση επιτοκίου θα παρέχεται για χρονικό διά¬ 
στημα ίσο με το 16 της συνολικής διάρκειας των δανείων 
με ανώτατο όριο τα 10 χρόνια αρχής γενομένης από την 
πρώτη τοκοχρωλυτική δόση. 

5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό πυρόπληκτων επιχειρήσεων και επαγ- 
γελματιών με τους όρους και προϋποθέσεις της ΠΔ/ΤΕ. 
716/18.3.86 χωρίς τον περιορισμό του 70% που θέτει η 
Πράξη αυτή ως προς το ύψος της χρηματοδότησης σε 
σχέση με την αναγκαία δαπάνη αποκατάστασης. Ειδικά 
για βιοτεχνίες που λειτουργούσαν κανονικά πριν από τους 
σεισμούς, τα συμπληρωματικά δάνεια επιτρέπεται να χο¬ 
ρηγηθούν από το «Ειδικό Κεφάλαιο» της αποφ. ΝΕ 197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκεμε τη ΠΔΤΕ 1269/31.3.88) 527/ 
2.8.85 και 1990/11.10.91 όπως ισχύει κατά την προ του 
Ιουλίου 1993 περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφ’ όσον δε θα έχει υποβληθεί σχετική προς τούτο 
αίτηση εκ μέρους των ιδιοκτητών μέσα σε 45 ημέρες από 
τη δημοσίευση της παρούσης στην Εφημερίδα της Κυβερ- 
νήσεως. 

Δ. ΥΠΟΘΗΚΕΣ ΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ’ αυτού, επί άλλου ακινήτου που τυχόν προ- 
σφέρεται από το δανειολήπτη, εφόσον η αξία του ακινή¬ 
του καλύπτει το ασφαλ*ζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 500.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 


Ε. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με τη δανειστική σύμβαση 
και θα αντιστοιχεί σε ποσοστό 10% επί ολοκλήρου του πο¬ 
σού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειακή σύμβαση για 
την κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους εκατό εκατομμυρίων δραχ¬ 
μών (100.000.000 δρχ.) περίπου για το τρέχον οικονομικό 
έτος και δρχ. εκατόν τριάντα εκατομμυρίων 
(130.000.000) για τα επόμενα (4) τέσσερα οικονομικά έτη 
και θα βαρύνει το έργο 9369008 της ΣΑΕ 069. 

2. Η προκαλουμένη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειματικότητάς του. 

Το ύψος της δαπάνης αυτής δε μπορεί να υπολογισθεί 
επακριβώς. 

Σύμφωνα όμως με εκτίμηση θα είναι της τάξης των δρχ. 
820.000.000 για όλη τη διάρκεια εξόφλησης των δανείων. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ. ΣρΥΛΑΔΑΚΗΣ 
-♦- 

Αριθ. Δ16γ/011/364/Γ (7) 

Ρύθμιση θεμάτων εμμέσου εκλογής οργάνων Διοικήσεως 
τουΤΕΕ. * 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το άρθρο 14 παρ. 11 του Ν. 2187/1994 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξωτε¬ 
ρικό και άλλες διατάξεις». 

2. Την υπ’ αριθ. 11293/10.6.94 πρόταση του ΤΕΕ. 

3. Την αριθ. 71/1993 απόφαση του Πρωθυπουργού, για 

τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.Δ.Ε. 

4. Το γεγονός ότι από τις διατάξεις της απόφασης αυτής 
δεν προκαλεϊται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Η Διοικούσα Επιτροπή του ΤΕΕ και οι Διοικούσες Επι¬ 
τροπές Περιφερειακών Τμημάτων εκλέγονται έμμεσα από 
την Αντιπροσωπεία του ΤΕΕ ή την αντίστοιχη Αντιπροσω¬ 
πεία Περιφερειακού Τμήματος, όπως ορίζουν οι διατάξεις 
των άρθρων 8 και 13 το Π.Δ. της 27-11/14.12.26, όπως 
αντικαταστάθηκαν με τα άρθρα 8 και 12 του Ν. 1486/ 
1984 και με το άρθρο 14 του Ν. 2187/94. 

2. Ο Πρόεδρος της αρμόδιας Αντιπροσωπείας κατά τη 
διενέργεια των σχετικών εκλογών παίρνει κάθε μέτρο 
απαραίτητο για την εκλογή και ιδιαίτερα για την εξασφά¬ 
λιση της μυστικότητας, για τη μορφή των ψηφοδελτίων 
που θα χρησιμοποιηθούν, τη ψηφοδόχο και τον τρόπο δια¬ 
λογής από τους ψηφολέκτες. 

3. Τα ψηφοδέλτια για την εκλογή των δέκα πέντε μελών 
της Διοικούσας επιτροπής του ΤΕΕ περιλαμβάνουν μέχρι 
είκοσι υποψηφίους και η εκδήλωση της προτίμησης από 
μέρους των ψηφιζόντων γίνεται με σταυρό προτίμησης. 
Σε κάθε ψηφοδέλτιο μπορεί να μπουν μέχρι οκτώ σταυ¬ 
ροί. Αν μπουν περισσότεροι το ψηφοδέλτιο δεν θεωρείται 
άκυρο αλλά δε λαμβάνεται υπόψη κανένας σταυρός. 

4. Τα ψηφοδέλτια για την εκλογή των εννέα (9) ή έν¬ 
δεκα (11) μελώντης Διοικούσας Επιτροπής Περιφερεια¬ 
κού Τμήματος περιλαμβάνουν αριθμό υποψηφίων μέχρι 
δώδεκα (12) ή δεκαπέντε (15) αντίστοιχα και η εκδήλωση 
προτίμησης εκ μέρους των ψηφιζόντων γίνεται με σταυρό 


προτίμησης, μπορεί δε να μπουν σ’ αυτά μέχρι πέντε (5) ή 
έξι (6) αντίστοιχα σταυροί προτίμησης. 

Τα μέλη της Διοικούσς Επιτροπής Περιφερειακού Τμή¬ 
ματος προτείνονται κατά ψηφοδέλτιο από το ένα εικοστό 
των μελών της Αντιπροσωπείας του Τμήματος, σε περί¬ 
πτωση δε κλάσματος ο αριθμός αυτός στρογγυλοποιείται 
στην επόμενη μονάδα. 

Για την εκλογή κάθε μέλους του Προεδρείου της Διοι- 
κούσας Επιτροπής Περιφερειακού Τμήματος κατατίθε¬ 
νται στον Πρόεδρο, ύστερα από πρόσκλησή τρυ υποψη¬ 
φιότητες προτεινόμενες από το ένα δέκατο (1/10) των 
μελών της αντιπροσωπείας και σε περίπτωση κλάσματος 
ο αριθμός αυτός στρογγυλοποιείται στην επόμενη μο¬ 
νάδα. 

5. Για την κατανομή των εδρών στους συνδυασμούς και 
την κατάληψη των εδρών αυτών από τους υποψηφίους 
εφαρμόζονται ανάλογα οι διατάξεις της παραγρ. 3 του άρ¬ 
θρου 16 του Π.Δ/τος 327/1987. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΗΣ ΣΟΥΛΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



